શહેરના ઝાંઝરડા રોડ પર શનિવારની મોડીરાત્રીના ભાજપના નગરસેવક પર થયેલા હુમલાથી શહેરભરમાં ચકચાર સાથે સનસનાટી મચી જવા પામી હતી જોકે આ હુમલાના વિરોધમાં નગરસેવક ના સમર્થકો રસ્તા પર ઉતરી આવ્યા હતા કેટલાક લોકોએ રવિવારે બપોરના ઝાંઝરડા ચોકડી પર ચક્કાજામ કર્યો હતો બાદમાં જાણ થતા પોલીસ દોડી આવી હતી અને રસ્તો ક્લિયર કરાવ્યો હતો આ બનાવમાં ૯ સામે ફરિયાદ નોંધાય છે જેમાંથી બે શખ્સોની પોલીસે અટક કરી બાકીનાને ઝડપી લેવા ચક્રો ગતિમાન કર્યા છે.